b"\n_START_ARTICLE_\nSerra de vogir\n_START_PARAGRAPH_\nUna serra de vogir \xc3\xa9s una eina utilitzada per tallar arbitr\xc3\xa0riament corbes, i dissenys amb formes especials en peces de fusta o materials similars. Pot ser manual o el\xc3\xa8ctrica.\n_START_SECTION_\nLa serra de vogir manual\n_START_PARAGRAPH_\nServeix per fer talls resseguint un contorn recte, corbat o irregular en materials prims com ara contraplacats. S'utilitza sempre col\xc2\xb7locant el material al banc de treball i situant el m\xc3\xa0nec a la part inferior de la pe\xc3\xa7a. Cal fer els moviments procurant mantenir la fulla de tall sempre vertical. Fins que no s'hi ha agafat una mica d'experi\xc3\xa8ncia la fulla es trenca molt f\xc3\xa0cilment._NEWLINE_Hi ha diferents fulles, segons el material que hem de serrar. En general, amb materials tous es fan servir fulles de dent grossa i separada, fulles amb dents petites i molt juntes. No es poden esmolar: cal canviar-ne la fulla quan ja no talla. Quan es canvia, cal assegurar-se que les dents van inclinades cap enrere, \xc3\xa9s a dir en direcci\xc3\xb3 al m\xc3\xa0nec, al rev\xc3\xa9s de la serra d'arquet.\n_START_SECTION_\nLa serra de vogir el\xc3\xa8ctrica\n_START_PARAGRAPH_\nFa la mateixa funci\xc3\xb3 que la manual, per\xc3\xb2 amb l'ajuda d'un motor el\xc3\xa8ctric. \xc3\x89s, per tant, una m\xc3\xa0quina eina. S'utilitza b\xc3\xa0sicament per tallar fusta, tot i que tamb\xc3\xa9 pot tallar planxes de molt poc gruix de metalls tous, com ara l'alumini. Per aix\xc3\xb2 hi diferents models de fulla de tall, segons el material que cal tallar. En general, si el material \xc3\xa9s prim o dur, farem servir fulles de tall de dents petites. Contr\xc3\xa0riament, en materials tous i d'un cert gruix, les dents han de ser m\xc3\xa9s grosses. Si el tall \xc3\xa9s gaire llarg, cal fer-lo en diverses etapes, per deixar refredar la fulla, perqu\xc3\xa8, si la fulla s'escalfa massa, perd les seves propietats. Perqu\xc3\xa8 el tall surti b\xc3\xa9, cal recolzar totalment el pat\xc3\xad sobre el material que s'ha de tallar i, quan es vulgui desviar la direcci\xc3\xb3 del tall, cal inclinar horitzontalment la part posterior de la m\xc3\xa0quina."